Etelä-Karjalan hyvinvointialue valmistelee ruoka-aputoiminnan järjestämisen valtionavustushakua

Sosiaali- ja terveysministeriö on avannut valtionavustushaun ruoka-aputoiminnan järjestämiseen. Avustus on tarkoitettu ensi sijassa vapaaehtoistoimijoiden ruoka-aputoiminnan järjestämisestä aiheutuviin välittömiin kustannuksiin. Ruoka-aputoiminnan järjestämiseen on valtion talousarviossa vuoden 2023 osalta varattu jaettavaksi 1 831 000 euroa, josta Etelä-Karjalan alin laskennallinen määrä kaikkien alueiden hakiessa on 41 455 euroa. Avustusten käyttöaika päättyy 31.12.2024.

Etelä-Karjalassa valtionavustusta hakee ja sen koordinoinnista vastaa Etelä-Karjalan hyvinvointialue (EKHVA), joka kohdentaa avustukset edelleen alueella toimiville ruoka-aputoimijoille yhteisen hankesuunnitelman mukaisesti. Hyvinvointialue tekee yhteistyötä Imatran ja Lappeenrannan kaupunkien kanssa siten, että Imatran kaupunki kartoittaa Imatran ja pohjoisten kärkikuntien (Ruokolahden, Rautjärven ja Parikkalan) alueella toimivat ruoka-aputoimijat, ja Lappeenrannan kaupunki oman kaupunkinsa alueella toimivat ruoka-aputoimijat. EKHVA puolestaan kartoittaa Taipalsaaren, Savitaipaleen, Lemin ja Luumäen alueen toimijat. Hyvinvointialue kokoaa toimijat yhteisen hakemuksen alle.

Avustusta saavien ruoka-aputoimijoiden tulee olla oikeustoimikelpoisia, yleishyödyllisiä, rekisteröityjä yhdistyksiä tai säätiöitä, jotka ovat vakinaisesti mukana ruoka-aputoiminnassa. Avustusta voidaan kohdentaa vain sellaisille ruoka-aputoimijoille, jotka tiedottavat ruoka-aputoiminnastaan valtakunnallisessa, ruoka-aputapahtumia ja yhteisöllistä ruokailua järjestävien toimijoiden verkkopalvelussa (Ruoka-apu.fi). Neuvontaa ja tukea sivustolle rekisteröitymisessä ja muissa palveluun liittyvissä asioissa on saatavilla Ruoka-avun järjestäjille – Ruoka-apu.fi tai info@ruoka-apu.fi.

Lisätietoa hyväksyttävistä kustannuksista sekä rahoittajan avustusehdoista löytyy STM:n valtionavustuksen sivuilta Vuoden 2023 valtionavustushaut - Sosiaali- ja terveysministeriö (stm.fi)

Ohjeistus ruoka-aputoimijoille alla olevan linkin kautta:

Ruoka-apu-valtionavustuksen-hakuohjeistusta-osatoimijoille Lataa

Aiesopimus ruoka-aputoiminnan valtionavustushausta alla olevan linkin kautta:

Aiesopimus-Ruoka-apu-valtionavustushaku Lataa

Lisätietoja antaa Kirsi Koskelainen (kirsi.koskelainen@ekhva.fi)